
<LOSTERTRYKKERfET  A/s 


tf~ra  missionens  præsidentskab. 


Vort  personlige  ansvar. 

Det  er  vigtigt,  at  vi  alle  er  klare  over  vort  personlige  ansvar, 
og  at  vi  skønner  på,  at  denne  Kirke  stoler  på  os  alle,  ikke  blot 
på  nogle  få,  og  at  de,  som  undlader  at  bære  deres  del  af  ansva- 
ret, ikke  er  helt  sande  overfor  den  tillidspost,  de  har. 

Heldigvis  er  der  mange  medlemmer  og  funktionærer  i  Kirken, 
som  er  besluttet  på  at  bære  deres  personlige  ansvar  —  ikke  for- 
di det  er  blevet  lagt  på  dem  af  nogen  anden,  men  fordi  de  ved, 
at  det  er  deres  eget  personlige  ansvar. 

Jeg  tror,  at  vi  alle  bør  bære  det  ansvar,  der  er  lagt  på  os, 
ikke  blot  fordi  nogle  andre  har  ansporet  os  til  at  gøre  det,  men 
fordi  vi  har  det  i  vor  sjæl  at  gøre  det. 

Og  hvad  er  det  så  for  et  ansvar,  der  hviler  på  ethvert  med- 
lem af  Kirken?  T  107.  afsnit  i  Lære  og  Pagter  finder  vi  følgende 
i  det  99.  vers: 

»Lad  nu  derfor  hver  mand  lære  sin  pligt  og  med  al  flid  passe 
det  embede,  hvortil  han  er  blevet  kaldet.« 

To  principper  i  denne  formaning  fremhæves:  for  det  første 
at  lære  ,at  kende,  hvad  ens  pligt  er;  for  det  andet,  med  flid  at 
passe  udførelsen  af  denne  pligt. 

At  kende  sin  pligt,  at  lære  sandheden,  er  enhver  sidste  dages 
helligs  pligt,  ja  er  en  pligt  for  enhver  mand  og  kvinde  i  verden, 
også  for  dem,  der  står  udenfor  Kirken.  Der  er  en  naturlig  følel- 
se, som  driver  mænd  og  kvinder  hen  imod  sandheden;  det  er  et 
ansvar,  som  er  pålagt  menneskeheden.  iMen  dette  ansvar  hviler  i 
endnu  højere  grad  på  de  sidste  dages  hellige  end  på  deres  med- 
mennesker —  fordi  de  sidste  dages  hellige  har  lært  den  sand- 
hed, at  det  evige  evangelium  er  blevet  gengivet. 

Men  at  vide  en  ting,  eller  blot  at  føle  vished  om  sandheden  er 
ikke  tilstrækkeligt.  »Altså  når  man  ved,  hvad  der  er  det  rigtige, 
og  ikke  gør  det,  er  man  skyldig  i  synd.«  (Jacob  4:17). 

Denne  tanke  får  os  til  at  betragte  den  anden  hellige  pligt,  der 
er  omtalt  i  denne  åbenbaring  af  Profeten  Joseph  Smith:  »Lad 
nu  derfor  hver  mand  lære  sin  pligt  og  med  al  flid  passe  det  em- 
bede, hvortil  han  er  blevet  kaldet.«  Den  mand,  som  ved,  hvad 
der  er  hans  pligt  og  undlader  at  udføre  den,  er  ikke  sand  mod 
sig  selv;  han  er  ikke  sand  mod  sine  brødre;  han  lever  ikke  i 
det  lys,  som  Gud  og  samvittigheden  giver  ham.  Dette  lys  kom- 
mer lige  hjem  til  dig  og  til  mig.  Når  samvittigheden  siger  til 
mig,  at  det  er  rigtigt  at  gå  ad  en  bestemt  linie,  er  jeg  ikke  sand 
mod  mig  selv,  hvis  jeg  ikke  følger  den.  Oh,  jeg  ved,  at  vi  vakler 
på  grund  af  vor  svaghed  og  på  grund  af  indflydelser  udefra; 
men  det  er  vor  pligt  at  vandre  på  den  lige  og  snævre  sti  ved 
udførelsen  af  enhver  pligt! 

Og  læg  mærke  til  dette:  Hver  gang  vi  har  lejlighed  og  undla- 
der at  leve  op  til  sandheden,  som  er  i  os,  hver  gang  vi  undlader 

at  udtrykke  en  god  tanke,  hver  gang  vi  undlader  at  udføre  en 
god  gerning,  gør  vi  os  svage  og  gør  det  mere  vanskeligt  at  ud- 
trykke den  tanke  eller  udiøre  den  gerning  i  fremtiden.  Hver 
gang  vi  udfører  en  god  gerning,  hver  gang  vi  udtrykker  en  ædel 
følelse,  gør  vi  det  lettere  at  udføre  den  gerning  eller  udtrykke 
den  følelse  en  anden  gang. 

Det  minder  mig  om  historien  om  kvinden,  der  »følte«  sym- 
pati; hun  vidste  hvorledes  hun  skulle  føle  med  den  stakkels 
heltinde  på  scenen.  Denne  kvinde  sad  i  sin  loge,  indsvøhl  i 
pelsværk  og  silke,  og  medens  hun  så  på  forestillingen,  græd 
hun  af  medfølelse  med  heltinden,  som  led  indbildte  lidelser; 
og  medens  denne  kvinde  følte  med  heltinden  på  scenen,  frøs 
hendes  kusk  ihjel  i  hendes  vogn  udenfor  på  grund  af  utilstræk- 
kelig påklædning. 

Det  er  ikke  nok  at  »føle«;  vi  må  handle,  så  det  kan  gavne 
nogen. 

Gud  har  velsignet  os  med  kundskab  om  sandheden;  og  kund 
skaben   om   sandheden   er  ikke  tilstrækkelig,   med   mindre  den 
bliver  udtrykt,  med  mindre  den  bringer  andre  til  den   samme 
kundskab.   Dette   er   den   sidste   dages   helliges  ånd   og  pligt,  og 
den  hviler  på  os  alle. 

Enhver  mand,  enhver  kvinde,  enhver  dreng  og  pige  må  bære 
en  del  af  ansvaret  i  denne  Kirke. 

»Lad  nu  derfor  hver  mand  lære  sin  pligt,«  og  virke  med  flid 
i  udøvelsen  af  den. 

»Den,  der  er  lad,  skal  ikke  agtes  værdig  til  at  stå  i  sit  kald, 
og  den,  der  ikke  lærer,  hvad  der  er  hans  pligt  og  ikke  viser 
sig  Gud  velbehagelig,  skal  ikke  agtes  værdig  til  at  beholde  sin 
plads.«    (se  Lære  og  Pagter  107:99—100). 

Missions  præsidentskabet. 


Fortsat  artikel: 

EN  ADVARSELS  RØST 

Af  Parley  P.  Pratt. 

Vi  vil  nu  vende  tilbage  til  Nebukadnezar,  hvem  Herren  ved 
Jeremias's  mund  kalder  »sin  tjener«  til  at  udføre  sine  domme 
over  nationerne.  (Jer.  25:9;  27:6  og  43:10).  Det  synes,  som  om 
Herren  ophøjede  denne  mand  og  gjorde  ham  til  kongers  konge 
og  herrers  herre,  udrustede  ham  med  sit  eget  sværd  og  iklædte 
ham  med  magt  og  myndighed  i  den  udtrykkelige  hensigt  at  ud- 
føre Guds  domme,  til  tugtelse  og  ydmygelse  for  alle  jordens  na- 
tioner. I  Jeremias  25.  kapitel  siges,  at  Herren  besluttede  at  bringe 
Nebukadnezar  og  hans  hær  mod  Jerusalem  og  mod  alle  nationer 
rundt  omkring,  så  han  kunne  påføre  dem  ødelæggelse  og  fangen- 
skab i  70  år;  og  efter  de  70  år  ville  han  vende  om  og  straffe 
babyloniernes  konge  og  nation  for  deres  uretfærdighed.  Hvem 
kan  følge  historien  om  disse  store  begivenheder,  der  er  så  nøjagtig 

forudsat  af  Jeremias,  Esajas  og  Ezekiel,  uden  at  blive  slået  med 
forbavselse  og  forundring  over  den  vidunderlige  profetiske  gave, 
hvormed  mænd  i  hine  dage  kunne  læse  fremtidens  historie,  lige- 
som vi  læser  fortidens?  I  sandhed,  den,  der  i  det  nittende  århun- 
drede læser  babyloniernes,  medernes,  persernes,  grækernes,  ro- 
mernes, ægypternes  og  jødernes  historie,  kan  ikke  gøre  sig  niere 
fortrolig  med  de  begivenheder,  der  skete  blandt  hine  nationer, 
end  profeterne  var,  70  år  før  de  fandt  sted. 

Jøderne  blev  underkastet  Nebukadnezars  herredømme;  staden 
Jerusalem  samt  templet  blev  brændt;  deres  fyrster,  deres  øver- 
ster og  folket  samt  alle  deres  hellige  ting  blev  bortført  til  Baby- 
lon. Alle  omstændigheder  ved  denne  ødelæggelse  var  tydeligt 
forudsagt  af  profeten  Jeremias,  såvel  som  fangenskabet  og  dets 
varighed,  nemlig  70  år.  Efter  jødernes  undertvingelse  drog  Baby- 
lons konge  med  sin  hær  mod  Tyrus,  købmændenes  stad,  der  var 
beliggende  ved  havets  bred  og  omgivet  ikke  alene  af  havet,  men 
også  af  en  stærk  mur.  En  så  stærk  fæstnings  indtagelse  fordrede 
Nebukadnezars  og  hans  hærs  hele  klogskab  og  udholdenhed; 
men  efter  længere  tids  vedholdende  arbejde  sejrede  han  til  sidst 
over  Tyrus  og  bragte  dens  indbyggere  i  70-årigt  fangenskab. 
Derefter  vendte  de  tilbage  og  genopbyggede  deres  stad,  thi  Jere- 
mias havde  forudsagt  denne  udertvingelse  af  Tyrus,  dens 
indbyggeres  fangenskab  i  70  år  og  dens  genopbyggelse  efter  den 
tids  forløb.  Efter  genopbyggelsen  af  Tyrus  blomstrede  staden  en 
tid,  men  sank  derefter  ned  i  fuldkommen  ødelæggelse.  Dens 
ruiner  kan  endnu  den  dag  i  dag  ses  på  havets  bund,  og  stedet, 
hvor  den  stod,  er  blevet  en  ufrugtbar  klippe,  som  kun  bebos 
af  nogle  fattige  fiskere.  Hele  denne  ødelæggelse,  ja  selv  dens 
nuværende  udseende,  som  en  øde  og  evig  ørken,  er  tydeligt 
forudsagt  af  profterne. 

Men  efter  at  kongen  af  Babylon  havde  indtaget  Tyrus,  og 
mangt  et  hoved  var  blevet  skaldet  og  mangen  en  skulder  hudløs 
af  det  hårde  arbejde,  som  hans  hær  måtte  udføre  under  belej- 
ringen, lover  Herren,  ved  Ezekiels  mund,  at  skænke  ham  Ægyp- 
ten som  løn  til  hans  hær  og  som  belønning  for  den  store  ger- 
ning, som  han  havde  ydet  Gud  mod  Tyrus.  Betragt  dernæst 
krigen,  Ægyptens  indtagelse  og  folkets  bortførelse  i  fangenskab, 
indtil  de  70  år  fuldendtes. 

Og  følg  ham  til  sidst  i  udførelsen  af  Herrens  hævn  og  vrede 
mod  Uz,  mod  filisternes  konger,  Askalon,  Gaza,  Ekron,  Edom, 
Moah,  Ammon,  Dedan,  Tema  og  Buz,  og  mod  kongerne  af  Ara- 
bien, Zimri  og  Elam;  og  mod  alle  de  mediske  og  alle  Nordens 
konger,  både  fjern  og  nær,  og  mod  alle  Verdens  riger,  »som 
ville  blive  drukne  og  spy,  og  falde  og  aldrig  rejse  sig  mere  for 
sværdet,  som  han  ville  lade  komme  iblandt  dem«.  Men  når 
Herren  havde  fuldbyrdet  al  sin  vilje  med  hensyn  til  disse  natio- 

ner,  agtede  lian  at  vende  om  og  straffe  den  store  monark  og 
dem,  som  fulgte  efter  ham,  og  ligeledes  staden  og  nationen,  som 
han  regerede  over,  og  ville  til  sidst  gore  den  til  en  evig  ødelæg- 
gelse. Og  alt  dette  var  på  grund  af  deres  stolthed  og  hovmod. 
Herren  siger:  »Mon  øksen  bryster  sig  mod  den,  som  hugger, 
gør  saven  sig  til  mod  den,  som  saver?«  o.  s.  v.  (Es.  10:1")). 

Ved  at  følge  jøderne  og  de  andre  nationer  på  deres  tilbage- 
gang efter  de  70  års  fangenskab  og  trældom,  og  straffedommene 
over  Babylon,  finder  vi  en  anden  person,  meget  forskellig  fra 
Nebukadnezar,  omtalt  af  profeterne,  og  i  Skriften  kaldet  Her- 
rens salvede.  Han  kan  betragtes  som  en  af  de  mærkeligste  per- 
sonligheder, den  hedenske  verden  nogensinde  har  frembragt; 
hans  mildhed,  mod,  udholdenhed  og  held,  og  fremfor  alt  hans 
strenge  lydighed  mod  den  Guds  befalinger,  som  hverken  han 
eller  hans  fædre  havde  kendt,  —  alt  tjener  til  bevis  for,  at  Esajas 
ikke  tog  fejl,  da  han  kaldte  ham  Herrens  salvede,  som  skulle 
frelse  nationerne  fra  trældom,  tugte  og  undertvinge  det  største 
monarki,  som  nogensinde  har  været  på  jorden,  og  bringe  jøderne 
tilbage  og  lade  dem  genopbygge  deres  stad  og  deres  tempel.  I 
sandhed,  han  var  en  af  de  få,  som  Verden  ikke  frembringer 
uden  for  at  udføre  overordentlige  handlinger.  Men  lad  os  høre 
profetens  egen  beskrivelse  af  ham:  »Så  siger  Herren  til  sin  sal- 
vede, til  Kyros,  hvis  højre  jeg  greb  for  at  nedstyrte  folk  for 
hans  ansigt  og  løsne  kongernes  gjord,  for  at  åbne  dørene  for 
ham,  så  portene  ikke  var  stængt:  Selv  går  jeg  frem  foran  dig, 
hindringer  jævner  jeg  ud;  jeg  sprænger  porte  af  kobber  og  søn- 
derhugger  slåer  af  jern.  Jeg  giver  dig  mulmets  skatte,  rigdomme 
gemt  i  løn,  så  du  kender,  at  den,  der  kaldte  dig  ved  navn,  er 
mig,  er  Herren,  Israels  Gud.  For  Jakobs,  min  tjeners,  skyld,  for 
min  udvalgtes,  Israels,  skyld  kalder  jeg  dig  ved  dit  navn,  ved 
et  æresnavn,  skønt  du  ej  kender  mig.  Herren  er  jeg,  ellers  ingen, 
uden  mig  er  der  ingen  Gud;  jeg  omgjorder  dig,  endskønt  du  ej 
kender  mig,  så  de  kender  fra  solens  opgang  til  dens  nedgang: 
der  er  ingen  uden  mig.«  (Es.  45.  kapitel).  I  det  13.  vers  siges: 
»Det  var  mig,  som  vakte  ham  i  retfærd,  jeg  jævner  alle  hans 
veje;  han  skal  bygge  min  by  og  give  mine  bortførte  fri  —  ikke 
for  løn  eller  gave,  siger  Hærskarers  Herre.«  Læseren  må  erin- 
dre, at  Esajas  levede  omtrent  100  år  før  jødernes  fangenskab  og 
170  år,  før  Kyros  lod  dem  drage  tilbage. 

Her  vil  jeg  standse  lidt  og  spørge:  Hvilken  magt,  uden  den 
store  Guds  kraft,  kunne  sætte  et  menneske  i  stand  til  at  nævne 
et  andet  ved  navn  hundrede  år,  før  han  blev  født,  samt  fortælle 
hans  livshistorie?  Hvor  måtte  ikke  Kyros  forbavses  og  forundre 
sig,  da  han,  efter  mange  års  krig  og  bevægelse,  hvor  han  be- 
standig marcherede  frem  fra  sejr  til  sejr  og  samlede  nationer- 
nes rigdom  som  i  en  rede,  til  sidst  opslog  sin  lejr  tæt  ved  rau- 

rene  af  jordens  stærkeste  fæstning?  Fuld  af  forundring  betrag- 
tede han  stadens  125  m  høje  mur  med  dens  kobberporte  og  jern- 
bomme. Folket  troede  sig  fuldkommen  sikker  derinde  og  havde 
proviant  nok  til  flere  år.  Hvor  kunne  han  tænke  på  at  indtage 
en  sådan  stad?  Hvem  ville  ikke  med  gysen  have  opgivet  et 
sådant  foretagende,  hvis  ikke  den  store  Jehova  havde  inspireret 
ham?  Men  ved  at  lede  floden  Eufrat  bort  fra  dens  leje  og  mar- 
chere lige  ind  under  stadens  mure  i  den  tørre  flodseng,  kom 
han  snart  i  besiddelse  af  staden  uden  noget  besvær;  thi  Belsaz- 
zar,  kongen,  drak  sig,  tilligemed  sine  stormænd  og  sine  friller, 
fuld,  og  benyttede  dertil  de  hellige  kar,  som  hans  fader  havde 
taget  fra  Jerusalem;  hans  knæ  rystede  allerede  af  forfærdelse 
over  håndskriften,  som  viste  sig  på  væggen,  og  som  Daniel  nylig 
havde  været  indkaldt  for  at  tyde,  thi,  Herren  gav  hans  rige  til 
de  meder  og  perser.  (Dan.  5.  kapitel). 

Da  Kyros  havde  besejret  dette  store  monarki,  satte  han  sig  på 
rigernes  trone,  og  da  han  blev  fortrolig  med  Daniel,  gjorde 
denne  ham  uden  tvivl  bekendt  med  jødernes  optegnelser,  og 
hemmeligheden  lå  da  afsløret  for  ham;  han  kunne  nu  se,  at 
Gud  havde  kaldt  ham  ved  navn,  at  den  Almægtiges  hånd  havde 
omgjordet  ham  til  striden  og  styret  alle  hans  handlinger.  Han 
kunne  da  forstå,  hvorfor  jorden  udgød  sine  skatte  i  hans  skød, 
hvorfor  kongernes  lænders  sværd  var  løste  for  ham.  Det  var 
for  at  han  kunne  vide,  at  der  var  en  Gud  i  Israel,  og  ingen  uden 
ham,  og  at  alle  afguder  var  som  intet;  også,  for  at  han  kunne 
befri  jøderne,  genopbygge  deres  stad  og  deres  tempel  og  fuld- 
byrde Guds  hensigter  med  Babylon.  iSom  følge  heraf  lod  han 
udgå  en  proklamation  til  jøderne,  at  de  kunne  vende  tilbage, 
og  til  nationerne,  at  de  skulle  hjælpe  dem  med  genopbyggelsen, 
thi,  sagde  han,  Gud  har  befalet  mig  at  bygge  ham  et  hus  i  Jeru- 
salem. »Perserkongen  Kyros  gør  vitterligt:  Alle  jordens  riger 
har  Herren,  himmelens  Gud,  givet  mig;  og  han  har  pålagt  mig 
at  bygge  ham  et  hus  i  Jerusalem  i  Juda.  Hvem  iblandt  eder,  der 
hører  til  hans  folk,  med  ham  være  hans  Gud,  og  han  drage  op 
til  Jerusalem  i  Juda  og  bygge  Herrens,  Israels  Guds,  hus;  han 
er  den  Gud,  som  bor  i  Jerusalem.«  (Ezra  1:2,3). 

Hvilke  kraftige  beviser,  hvilken  mægtig  indflydelse  var  det, 
som  overtydede  Kyros  om,  at  det  var  himmelens  Gud,  der  boede 
i  Jerusalem,  den  eneste  Gud,  som  havde  gjort  alle  disse  ting.  Han 
havde  ikke  arvet  nogen  kundskab  fra  sine  forfædre  om  den 
sande  Gud,  og  heller  ikke  om  den  hellige  skrift.  Nej,  han  havde 
tværtimod  bestandig  været  en  meget  nidkær  afgudsdyrker,  og 
det  var  til  afguder,  han  henvendte  sig  om  bistand  i  sit  tidligere 
liv.  Jeg  svarer,  at  det  var  Guds  kraft,  der  blev  åbenbaret  ved 
profeti,  og  dens  bogstavelige  opfyldelse  —  ikke  åndeliggjort  og 
heller  ikke  tilkendegivet  på  nogen  utydelig,  usikker,  mørk  eller 

hemmelighedsfuld  måde,  men  med  en  bestemt,  umiskendelig 
og  klar  sikkerhed,  som  ingen  kunne  modstå  eller  modsige. 
Esajas  siger,  at  dette  var  Herrens  øjemed,  når  han  åbenbarede 
noget,  og  Kyros  stadfæstede,  at  det  gjorde  den  forønskede  virk- 
ning. (Es.  44.  og  45.  kapitel). 

Jeg  vil  her  bemærke,  at  når  vi  kommer  til  at  omhandle  den 
del  af  profetierne,  som  endnu  står  tilbage  at  opfyldes,  vil  vi 
fremlægge  bestemte  beviser  for,  at  de  hedenske  nationer  i  de 
sidste  dage  vil  blive  overbevist  på  samme  måde  som  Kyros, 
det  vil  sige:  der  er  visse  kommende  begivenheder,  som  er  tyde- 
ligt forudsagt  af  profeterne,  og  som,  når  de  opfyldes,  vil  over- 
bevise alle  hedenske  nationer  om  den  sande  Gud,  og  de  vil  vide, 
at  han  har  talt  og  gennemført  det.  Og  alle  kristendommens  så- 
kaldte store  og  kloge  mænd,  såvelsom  andre  samfund,  der  giver 
nogen  anden  udtydning  på  profetiens  ord  end  den  bogstavelige, 
skal  stå  beskæmmede  og  tvinges  til  at  erkende,  at  alt  er  sket 
nøjagtig  som  det  var  skrevet. 

Men  vi  må  vende  tilbage  til  vor  undersøgelse  af  profetien 
og  dens  opfyldelse.  Profeterne  havde  ikke  alene  forudsagt  Baby- 
lons ydmygelse  ved  Kyros,  men  de  havde  forkyndt  dens  skæbne 
gennem  alle  tidsaldre,  indtil  den  bragtes  ned  til  fuldkommen 
ødelæggelse,  og  forudsagt  at  den  aldrig  skulle  blive  beboet,  ja, 
at  den  end  ikke  skulle  være  et  midlertidigt  opholdssted  for  om- 
flakkende arabere.  »Det  skal  aldrig  i  evighed  bebos,  ej  bebyg- 
ges fra  slægt  til  slægt;  der  telter  araberen  ikke,  der  lejrer 
hyrder  sig  ej.«   (Es.  13:20). 

Hr.  Josef  Wolfe,  den  berømte  jødiske  missionær,  forespurgte 
hos  araberne,  da  han  berejste  Kaldæa,  om  de  nogensinde  opslog 
deres  telte  mellem  Babylons  ruiner,  hvortil  de  svarede  nej,  og 
udtalte  deres  frygt  for,  at  dersom  de  gjorde  det,  ville  Nimrods 
ånd  gøre  dem  fortræd.  Således  er  alle  profetens  forudsigelser 
angående  denne  mægtige  stad  blevet  opfyldt. 

Edom  fremviser  også  en  mærkværdig  opfyldelse  af  tydelige 
og  bestemte  forudsigelser  hos  profeterne,  og  disse  forudsigel- 
ser blev  udtalt  mod  Edom  på  en  tid,  da  dets  jordbund  var  meget 
frugtbar  og  veldyrket  og  omfattede  mange  blomstrende  byer  og 
stæder.  Men  nu  er  dets  byer  blevet  til  en  dynge  øde  ruiner,  der 
kun  bebos  af  strandmåger,  rørdrum,  vilde  dyr  og  slanger,  og 
dets  jordbund  er  blevet  ganske  ufrugtbar.  Herren  har  spændt 
en  snor  over  det,  så  det  er  blevet  øde,  og  et  blylod,  så  det  er 
blevet  tomt,  og  det  har  ligget  øde  fra  slægt  til  slægt  —  overens- 
stemmende med  profetens  ord.  (Es.  34:11) 

Vi  vil  nu  kaste  et  blik  på  Daniels  syn,  optegnet  i  det  8.  kapitel 
af  hans  profeti,  angående  væderen  og  gedebukken.  Læseren  gør 
bedst  i  at  læse  hele  kapitlet,  men  vi  vil  særlig  dvæle  ved  ud- 
tydningen, som  den  blev  givet  ham  af  engelen  Gabriel,  og  som 


32 


er  blevet  optegnet  fra  det  19.  til  det  25.  vers.  »Og  han  sagde: 
Se,  jeg  vil  kundgøre  dig,  hvad  der  skal  ske  i  vredens  sidste  tid; 
thi  synet  gælder  endens  sidste  tid.  Den  tvehornede  væder,  du 
så,  er  kongerne  af  Medien  og  Persien,  den  lådne  buk  er  kongen 
af  Grækenland,  og  det  store  horn  i  dens  pande  er  den  første 
konge.  At  det  brødes  af,  og  at  fire  andre  voksede  frem  i  stedet, 
betyder,  at  fire  riger  skal  fremgå  af  hans  folk,  dog  uden  hans 
kraft.  Men  i  deres  herredømmes  sidste  tid,  når  overtrædelserne 
har  gjort  målet  fuldt,  skal  en  fræk  og  rænkefuld  konge  fremstå. 
Hans  magt  skal  blive  stor,  dog  ikke  som  hins;  han  skal  tale 
utrolige  ting  og  have  lykke  med,  hvad  han  gør,  og  gennemføre 
sine  råd  og  ødelægge  mægtige  mænd.  Mod  de  hellige  skal  hans 
tanke  rettes;  hans  svigefulde  råd  skal  lykkes  ham,  og  han  skal 
sætte  sig  store  ting  for  og  styrte  mange  i  ulykke  i  deres  tryghed. 
Mod  Fyrsternes  Fyrste  skal  han  rejse  sig,  men  så  skal  han 
knuses,  dog  ikke  ved  menneskehånd.« 

I  dette  yn  ser  vi  først  mederne  og  perserne,  som  de  skal  være, 
indtil  de  blev  besejret  af  Alexander  den  Store.  Det  er  et  velkendt 
faktum,  at  dette  rige  blev  overmåde  stort  efter  Daniels  død, 
idet  det  gjorde  erobringer  mod  vest,  nord  og  syd,  så  ingen 
kunne  modstå  det,  før  Alexander,  grækernes  konge,  kom  fra 
Vesten  med  en  lille  hær  af  udsøgte  mænd  og  angreb  perserne 
på  bredden  af  floden,  hvori  han  styrtede  sig  med  sin  hest,  og 
hans  hær  fulgte  ham  over  og  angreb  dem  på  den  anden  side, 
hvor  de  stod  parat  til  modstand  mod  en  langt  overlegen  styrke; 
men  til  trods  for  deres  store  hær  og  deres  fordelagtige  stilling 
led  de  et  fuldstændigt  nederlag,  og  grækerne  fo'r  frem  og  under- 
tvang sig  landet  og  slog  perserne  i  mange  træfninger,  indtil  de 
var  helt  besejret.  Det  er  også  velkendt,  at  grækerkongen,  Alex- 
ander, gik  fra  nation  til  nation  og  undertvang  rigerne,  indtil 
han  havde  erobret  verden  og  døde  i  Babylon  i  en  alder  af  32  år. 
Da  han  således  var  blevet  stærk,  blev  det  store  horn  brudt, 
og  i  dets  sted  opstod  fire  andre  anselige  riger  mod  himmelens 
fire  vinde.  Hans  rige  blev  delt  mellem  fire  af  hans  feltherrer, 
som  dog  aldrig  nåede  hans  magt.  I  disse  rigers  sidste  tid,  da 
den  jødiske  nations  syndebæger  var  blevet  fuldt,  kom  romerne 
og  ødelagte  den  jødiske  nation  og  indtog  Jerusalem,  hvorved 
det  daglige  offer  hørte  op;  og  ikke  det  alene,  men  senere  øde- 
lagde de  også  det  mægtige  og  hellige  folk,  nemlig  apostlene  og 
de  første  kristne,  som  blev  dræbt  af  de  romerske  myndigheder. 

Lad  mig  nu  spørge:  Giver  de  Forenede  Staters  eller  nogen  an- 
den nations  historie  en  tydeligere  beretning  om  forbigangne  be- 
givenheder, end  Daniels  visdom  gav  om  de  begivenheder,  som 
den  gang  var  fremtidige,  og  hvoraf  nogle  nåede  flere  hundrede 
år  ned  ad  tidens  strøm,  og  som  ingen  menneskelig  skarpsindig- 
hed den  gang  kunne  have  forudset?  Mennesket  kan  ganske  vist, 

ved  sin  egen  skarpsindighed,  udføre  mange  ting.  Han  kan  pløje 
det  sporløse  ocean,  uden  at  vind  eller  strøm  behøver  at  være 
gunstig;  han  kan  flyve  højt  blandt  skyerne  uden  hjælp  af  vin- 
ger; han  kan  gennemrejse  landene  med  en  forbavsende  hurtig- 
hed uden  hjælp  af  trækdyr,  og  lian  kan  sende  sine  tanker  til  sine 
venner  ved  hjælp  af  skrivekunsten.  Men  der  er  eet  princip,  som 
han  ikke  kan  erholde,  nej,  end  ikke  ved  alle  tidsaldres  forenede 
visdom;  som  penge  ikke  kan  skaffe  ham,  men  som  alene  kom- 
mer fra  Gud  og  skænkes  mennesket  som  en  frivillig  gave.  Pro- 
feten siger  til  afguderne:  »Forkynd,  hvad  der  siden  vil  ske,  at  vi 
kan  se,  I  er  guder!«  (Es.  41:23). 

Vi  vil  nu  påvise,  hvorledes  profetierne  blev  bogstavelig  op- 
fyldt med  hensyn  til  Jesu  Kristi  person.  »Se,«  sagde  profeten, 
»Jomfruen  bliver  frugtsommelig  og  føder  en  søn.«  (Es.  7:14). 
Atter,  Bethlehem  skal  være  hans  fødested  (Mika  5:1);  og  Ægyp- 
ten, hvor  hans  forældre  flygtede  hen  med  ham,  det  sted,  fra 
hvilket  han  atter  skulle  kaldes  tilbage  (Hoseas  11:1).  Han 
vendte  ad  en  anden  vej  tilbage  til  Nazaret,  thi  det  var  skrevet: 
»Han  skal  kaldes  nazaræer.«  (Matt.  2:23).  Han  red  ind  i  Jeru- 
salem på  en  ansenindes  føl,  fordi  profeten  havde  sagt:  »Se,  din 
konge  kommer  til  dig,  ydmyg,  ridende  på  et  æsel,  på  en  asenin- 
des  føl.«  (Zak.  9:9;  Matt.  21:5).  Og  atter  siger  profeten,  at  han 
skulle  være  plaget  og  foragtet,  en  mand,  fuld  af  pine  og  bekendt 
med  sygdom;  han  skulle  føres  som  et  lam  hen  at  slagtes,  og  lige- 
som et  får  er  stumt  mod  den,  der  klipper  det,  således  skulle  han 
ikke  åbne  sin  mund.  I  sin  fornedrelse  blev  han  et  bytte  for 
angst  og  dom;  og  hvem  kan  tale  om  hans  slægt,  thi  hans  slægt 
er  taget  af  jorden.  Han  blev  såret  for  vore  overtrædelser,  og  straf- 
fen lagdes  på  ham,  for  at  vi  skulle  få  lægedom  ved  hans  sår;  han 
blev  regnet  blandt  overtrædere  og  blev  overgivet  i  døden  til  en 
rig.  (Es.  53.  kap.)  Ingen  af  hans  ben  bliver  brudt;  man  deler 
hans  klæder,  kaster  lod  om  hans  kjortel,  giver  ham  galde  og  ed- 
dike at  drikke,  forråder  ham  for  tredive  sølvstykker  og  til  sidst, 
da  alt  var  fuldbyrdet,  hvilede  han  i  graven  til  den  tredie  dag,  da 
han  triumferende  opstod  uden  at  se  forrådnelse.  Nu,  kære  læser, 
hvis  du  havde  vandret  med  vor  kære  Forløser,  medens  han  var  i 
kødet,  og  havde  nedskrevet  alle  de  omstændigheder,  der  fandt 
sted  i  hans  liv  og  ved  hans  død,  således  som  de  forekom  fra  tid 
til  anden,  ville  din  beretning  i  sandhed  ikke  være  mere  fuldstæn- 
dig end  den,  profeterne  gav  ham  århundreder  før  han  blev  født. 
Der  er  een  ting,  som  vi  gør  vel  i  at  lægge  mærke  til,  med  hensyn 
til  måden,  hvorpå  apostlene  fortolkede  profetierne,  og  det  er  —  at 
de  ligefrem  anførte  dem  og  påviste  deres  bogstavelige  opfyldelse. 
Ved  at  gøre  således  blev  de  i  stand  til  at  virke  på  folkets  hjerter 
i  de  jødiske  synagoger  med  en  sådan  overbevisende  kraft,  at  de 
blev  nødt  til  at  tro,  at  den  formodede  bedrager,  som  de  havde 

korsfæstet,  var  Messias.  Men  havde  de  blot  opfattet  en  åndelig 
fortolkning,  ligesom  nutidens  religionsforkyndere,  da  ville  alt 
være  blevet  uvished  og  tvivl  og  al  overbevisning  forsvundet  fra 
jorden. 

Da  vi  nu  har  taget  en  oversigt  over  Det  gamle  Testamente  an- 
gående profetierne  og  deres  opfyldelse  og  tydelig  har  vist,  at  der 
kun  tilsigtedes  en  bogstavelig  opfyldelse,  kunne  man  spørge,  om 
den  samme  fortolkningsmåde  også  ville  passe  på  de  i  Det  nye 
Testamente  anførte  forudsigelser.  Vi  vil  derfor  fremsætte  nogle 
vigtige  eksempler  på  profetier  i  Det  nye  Testamente  og  vise  de- 
res opfyldelse,  hvorefter  vi  er  færdige  til  at  betræde  den  ud- 
bredte mark,  som  ligger  i  fremtiden.  En  af  de  mærkværdigste 
profetier  i  den  Hellige  Skrift  er  beskrevet  i  Luk.  21:20 — 24: 
»Men  når  I  ser  Jerusalem  omringet  af  krigshære,  så  skal  I  vide, 
at  dens  ødelæggelse  er  nær.  Da  skal  de,  der  er  i  Judæa,  flygte  op 
i  bjergene;  og  de,  der  er  inde  i  byen,  skal  drage  ud  af  den;  og 
de,  der  er  på  landet,  skal  ikke  ty  ind  i  den.  Thi  det  er  straffens 
dag,  da  alt  det,  som  står  skrevet,  skal  gå  i  opfyldelse.  Ve  dem, 
der  er  frugtsommelige,  og  dem,  der  giver  die,  i  de  dage;  thi  der 
skal  komme  stor  nød  over  landet  og  vredesdom  over  dette  folk. 
Og  de  skal  falde  for  sværdets  od  og  føres  fangne  bort  til  alle 
hedningerne;  og  Jerusalem  skal  nedtrædes  af  hedningerne,  indtil 
hedningernes  tider  er  til  ende.« 

Denne  spådom  omfatter  Jerusalems  templets,  ja  hele  den  jødi- 
ske nations  skæbne  i  mindst  1800  år.  Jerusalem  blev  omringet 
af  den  romerske  hær  omtrent  år  70  e.  Kr.  Disciplene  erindrede 
da  advarselen,  som  40  år  tidligere  var  givet  dem  af  deres  Herre 
og  Mester,  og  de  flygtede  til  bjergene.  Jerusalem  blev  indtaget 
efter  en  lang  og  hård  belejring,  under  hvilken  jøderne  led 
uhyre  meget  af  hunger,  pest  og  sværd,  så  husene  fyldtes  med 
døde  af  mangel  på  begravelsespladser,  og  kvinder  åd  deres  egne 
børn  af  mangel  på  føde.  I  disse  trængselsdage  omkom  der  i  Ju- 
dæa henved  halvanden  million  jøder  foruden  dem,  der  toges  til 
fange.  Deres  land  blev  ødelagt,  deres  stad  brændt,  deres  tempel 
sønderbrudt,  og  de  stakkels  tiloversblevne  spredtes  blandt  alle 
jordens  nationer,  og  har  fra  den  tid  befundet  sig  i  denne  til- 
stand; de  er  blevet  fordrevet  fra  nation  til  nation,  ofte  falskeligt 
beskyldt  for  de  groveste  forbrydelser,  for  hvilke  de  er  blevet 
landsforvist  og  deres  ejendomme  konfiskeret.  I  sandhed,  man 
har  næsten  altid  anset  dem  for  fredløse,  hvor  de  har  opholdt  sig 
blandt  de  forskellige  nationer;  deres  fødder  har  ikke  fundet 
hvile,  de  har  været  til  spot  for  enhver,  og  menneskene  har  sagt: 
»De  dér  er  Herrens  folk,  og  dog  måtte  de  ud  af  hans  land!« 
(Ez.  36:19,20). 

I  denne  lange  tid  har  hedningerne  været  i  besiddelse  af  Ka- 
naans Land  og  har  nedtrådt  den  hellige  stad,  hvor  Israels  fædre 

tilbad  Herren.  Men  i  denne  lange  landflygtighed  har  de  dog 
ikke  tabt  de  store  forjættelser  om  deres  tilbagevenden  af  sigte. 
De  har  hidtil  forgæves  ønsket  at  se  den  dag,  da  de  atter  skulle 
komme  tilbage  til  den  velsignede  arvelod,  der  var  testamenteret 
deres  forfædre,  og  dér  atter  opbygge  deres  stad  og  deres  tem- 
pel, genoprette  deres  præstedømme  og  dyrke  Gud  som  i  gamle 
dage.  Ganske  vist  har  de  gjort  mange  forsøg  på  at  vende  tilbage, 
men  disse  forsøg  har  altid  været  forgæves,  fordi  det  var  en  ufor- 
anderlig beslutning  hos  Gud,  at  Jerusalem  skulle  nedtrædes  af 
hedningerne,  indtil  disses  tid  var  til  ende.  Angående  denne  de- 
res lange  adspredelse  har  Moses  og  profeterne  skrevet  meget 
tydeligt;  ja,  Moses  omtaler  endog  den  omstændighed,  at  de  un- 
der belejringen,  under  den  trængsel  og  nød,  som  fjenden  skulle 
bringe  over  dem  indenfor  deres  porte,  skulle  æde  deres  egne 
børn.  Den,  som  vil  læse  det  28.  kapitel  i  5.  Mosebog,  kan  læse 
historien  om,  hvad  der  er  hændt  jøderne,  forudsagt  af  Moses 
med  al  den  klarhed,  som  findes  i  historien  om  forbigangne 
ting,  og  det  flere  årtusinder  før  deres  fuldbyrdelse. 

Det  næste  eksempel  findes  i  Ap.  Gern.  21:10,11,  hvor  profeten 
Agabus  tog  Paulus'  bælte  og  bandt  sine  egne  fødder  og  hænder 
med  det  og  sagde:  »Dette  siger  Helligånden:  Den  mand,  som 
ejer  dette  bælte,  skal  jøderne  binde  således  i  Jerusalem  og  over- 
give i  hedningernes  hænder.«  Opfyldelsen  af  denne  forudsigelse 
er  så  kendt,  at  den  ikke  behøver  nogen  nærmere  beskrivelse. 
Vi  går  derfor  videre  og  vil  omtale  en  profeti  af  Paulus,  optegnet 
i  2.  Tim.  4:3,4:  »Thi  der  kommer  en  tid,  da  de  ikke  vil  finde 
sig  i  den  sunde  lære,  men  for  at  leve  efter  deres  egne  lyster 
skaffe  sig  lærere  i  hobetal,  efter  hvad  der  kildrer  deres  øren, 
og  de  vil  vende  øret  bort  fra  sandheden  og  vende  sig  til  fabler- 
ne.« Denne  profeti  er  blevet  bogstavelig  opfyldt,  thi  den  hen- 
tyder til  enhver  religionslærer,  som  er  trådt  frem  lige  fra  den 
tid  og  til  vore  dage,  når  undtages  dem,  der  er  kaldet  ved  direkte 
åbenbaring  og  er  inspireret  af  den  Helligånd.  Men  for  at  overbe- 
vise læseren  om  denne  profetis  fuldstændige  opfyldelse,  behøver 
vi  blot  at  henvise  til  de  utallige  præster  og  lærere,  som  i  disse 
dage  prædiker  for  løn  og  spår  for  penge,  og  som  kun  får  deres 
fuldmagt  af  deres  medmennesker;  og  angående  fabler,  som  de 
har  vendt  sig  til,  behøver  vi  blot  at  nævne  de  åndelige  og  private 
fortolkninger,  som  møder  os  i  næsten  ethvert  religiøst  skrift  og 
fra  prædikestolen. 

Men  der  er  endnu  en  profeti  af  Paulus,  som  fortjener  vor  op- 
mærksomhed, og  som  er  meget  betegnende  for  den  tid,  vi  lever 
i;  den  findes  i  de  fem  første  vers  i  3.  kapitel  af  hans  andet  brev 
til  Timoteus.  »Det  skal  du  vide,  at  i  de  sidste  dage  skal  der  kom- 
me strenge  tider.  Thi  menneskene  vil  blive  egenkærlige,  penge- 
kære, pralende,  hovmodige,  spottelystne,  ulydige  mod  forældre, 

utaknemmelige,  ufromme,  ukærlige,  uforsonlige,  sladderagtige, 
umådeholdne,  rå,  fjender  af  det  gode,  forrædere,  fremfusende, 
opblæste,  lystens  venner  snarere  end  Guds  venner;  de  har  gud- 
frygtighedens skin,  men  fornægter  dens  kraft.  Dem  skal  du 
holde  dig  fra.«  Af  det  sidste  vers  af  dette  skriftsted  lærer  vi  til 
vor  forbavselse,  at  al  denne  forfærdelige  ugudelighed  ene  og 
alene  begås  af  religionsbekendere,  med  andre  ord,  at  det  vil 
være  de  såkaldte  kristnes  særkende  i  de  sidste  dage.  Bliv  ikke 
forskrækket,  kære  læser!  Vi  vil  ikke  gøre  nogen  hentydning 
uden  bestemt  at  bevise  hvert  ord;  thi  tænk  selv,  og  du  vil  indse, 
at  den  som  ikke  bekender  sig  til  nogen  religion,  har  ikke  no- 
get »skin«  af  gudfrygtighed,  men  de  ugudelige,  som  der  tales  om, 
har  et  gudfrygtigt  skin,  men  fornægter  Guds  kraft.  Men  dersom 
du  betvivler  Paulus'  vidnesbyrd  i  denne  henseende,  da  se  dig 
omkring  og  undersøg  det  selv.  »Af  deres  frugter  skal  I  kende 
dem.«  O,  mit  hjerte  pines,  medens  jeg  skriver  dette.  Ak,  er  det 
kommet  så  vidt!  Har  sandhedens  ånd  borttaget  mørkhedens  slør 
fra  de  sidste  dage,  blot  for  at  vise  os  et  fordærvet  folk,  en  fra- 
falden kirke,  fuld  af  allehånde  vederstyggeligheder,  ja,  hvis  til- 
hængere endog  foragte  dem,  der  er  gode,  medens  de  selv  intet 
har  tilbage  undtagen  et  skin  af  gudsfrygt,  og  fornægter  Guds 
kraft;  det  vil  sige:  tilsidesætter  den  direkte  inspiration  og  de 
himmelske  åndsgaver,  som  altid  har  været  nødvendige  til  at  op- 
retholde Kristi  Kirke?  Var  det  blot  derfor,  at  den  Helligånd  lod 
de  hellige  Guds  mænd  skue  de  oprundne  tiders  begivenheder, 
så  de  kunne  se  sidste  dages  fremstrålende  herlighed?  O,  I  pro- 
feter og  apostle!  I  oldtidens  hellige  mænd!  Hvad  har  I  gjort, 
dersom  I  standser  her;  dersom  eders  profetiske  syn  ned  ad 
tidens  strøm  kun  nåede  frem  til  nærværende  år?  Ak!  da  har  I 
kun  fyldt  os  med  sorg  og  fortvivlelse:  —  Jøderne  har  I  efter- 
ladt, omvandrende  i  sorg  og  mørke,  fjernt  fra  alt,  hvad  der  er 
dem  kærest  på  jorden!  Deres  land  er  en  ødelæggelse,  deres 
stad  og  deres  tempel  i  ruiner,  og  selv  er  de  uden  kendskab  om 
den  sande  Messias!  Ikke-jøderne  (de  kristne)  er,  efter  delag- 
tigheden i  det  sande  olietræs  rod  og  fedme,  faldet  efter  det 
samme  vantroens  eksempel  og  bærer  ingen  frugt;  de  er  døde, 
oprykkede  med  rod  og  har  intet  uden  et  skin  af  Guds  frygt,  me- 
dens de  gaver  og  kræfter,  der  udmærker  den  sande  kirke,  er 
flygtede  fra  menneskene!  Er  det  frugten  af  al  deres  møje?  Var 
det  derfor,  I  virkede,  stred,  blødte  og  døde?  Jeg  vil  tie  og  vente 
gensvar.  Dersom  I  endnu  har  et  trøstens  ord  i  behold  angående 
det  tilkommende,  da  sig  os  det  hurtigt,  at  ikke  vor  sjæl  skal 
hentæres  i  sorgens  og  fortvivlelsens  mørke! 

(Fortsættes). 

Randers  kirkebygning . 


Lørdag  den  20.  december  1952 
samledes    en    gruppe    søskende, 

missionærer  og  venner  fra  Ran- 
ders og  andre  byer  i  Danmark 
på  den  byggegrund  på  hjørnet 
af  Raadmandsboulevard  og  Ve- 
ster Allé,  hvor  den  nye  kirke- 
bygning skal  rejses,  for  at  ind- 
vie grunden  til  Herren.  Højti- 
deligheden, som  var  under  præ- 
sidium af  missionspræsident 
Mark  Junius  Sorensen  og  under 
ledelse  af  grensforstander,  æld- 
ste Vernon  Hansen,  begyndte 
kl.  13.  Ældste  Vernon  Hansen 
bød  velkommen,  og  forsamlin- 
gen sang  under  ledelse  af  æld- 
ste La  Von  Bingham:  »Jeg  ved 
på  hvem  jeg  bygger.«  Broder 
Rasmus  Jensen,  1.  rådgiver  i 
grensforstanderskabet,  åbnede 
med  bøn.  Derefter  sang  for- 
samlingen »Tæl  dine  gaver«, 
og  så  talte  distriktspræsident, 
ældste  Kay  L.  Jensen  og  omtalte,  hvorledes  Randers  gren  havde  set 
frem  til  og  bedt  for  dette  øjeblik  i  lang  tid.  Præsident  William  M. 
Hansen,  2.  rådgiver  i  missionspræsidentskabet,  talte  om  Kirkens 
fremgang  og  medlemmernes  pligter  overfor  den  nye  bygning. 

Efter  en  sangsolo  ved  missionær,  søster  Francille  Hansen,  »Dette 
hus  velsign,  o,  Gud«,  indviede  missionspræsident  Mark  Junius  Soren- 
sen grunden  med  følgende  ord: 


Den  gamle  kirkebygning  i  Randers. 


Vor  Fader,  Du  som  er  i  himlen  —  Vi  nogle  få  af  dine  børn 
har  forsamlet  os  på  dette  stykke  jord,  som  er  købt  i  den  hen- 
sigt at  bygge  en  kirke,  hvori  vi  kan  dyrke  Dig  i  overensstem- 
melse med  vor  samvittigheds  bydende.  I  denne  stund  indvier 
vi  denne  jord  til  Dig  og  beder  Dig,  at  du  vil  annamme  den, 
som  vi  gør  det.  Vi  er  Dig  meget  taknemmelige,  fordi  din  Ånd 
har  arbejdet  på  den  danske  regering,  så  den  har  tilladt  os  at  få 
dette  arbejde  påbegyndt. 

Vi  beder  Dig,  at  Dine  engle  må  våge  over  og  beskytte  dette 
sted,  så  ingen  ulykker  må  ramme  det,  men  at  arbejdet  må  gå 
fremad  i  overensstemmelse  med  din  vilje. 

Model  af  den  ny  kirke  i  Randers. 

Må  ingen  uretfærdighed,  ingen  synd  forekomme  på  dette 
stykke  jord  —  at  det  må  være  helligt  for  dig.  Må  alle  træer, 
blomster  og  græsset,  som  skal  vokse  her,  fryde  dem,  som  skal 
færdes  her. 

Og  nu  —  Himmelske  Fader  —  vi  beder  Dig  velsigne  dette 
stykke  jord  —  vi  beder  med  præstedømmets  fuldmagt  og  myn- 
dighed og  i  Jesu  Kristi  navn.  Amen. 


Det  første  spadestik  til  Randers  kirkebygning. 

Ved  indvielsen  af  Banders  byggegrund. 

Derefter  foretog  missionspræsident  Mark  Junius  Sorensen  det  før- 
ste spadestik  på  grunden.  Efter  slutningssangen  »Fremad  Herrens 
stridsmænd«  sluttede  tidligere  grensforstander  i  Randers,  broder 
Werner  S.  Rønne,  med  bøn.  V.  H. 


Griinclsteiiisiiecllægrgrelse  i  Odense. 

Tirsdag  den  23.  december  1952  blev  grundstenen  til  den  nye  kirke- 
bygning i  Odense  lagt.  Højtideligheden  var  under  præsidium  af  mis- 
sionspræsident Mark  Junius  Sorensen  og  blev  ledet  af  grensforstan- 
der Marcus  J.  Gregersen.  Efter  sangen  »Pris  til  den  mand,  som  Je- 
hova påkaldte«  og  bøn  ved  broder  Klokker  Hansen  talte  først  di- 
striktspræsident  Leon  R.  McCarrey  og  derefter  2.  rådgiver  i  missions- 
præsidenskabet,  præsident  William  M.  Hansen,  som  efter  talen  an- 
bragte nogle  af  kirkens  bøger  og  optegnelser  om  Odense  kirkebygning 
i  den  kasse,  der  skulle  indmures  i  grundstenen. 

Missionspræsident  Mark  Junius  Sorensen  indmurede  derefter 
grundstenen  og  indviede  den  med  følgende  ord: 

Vor  Fader,  Du  som  er  i  himlen  —  Vi  nogle  få  af  dine  sønner 
og  døtre  har  forsamlet  os  på  denne  dag  for  at  anbringe  grund- 
stenen til  denne  kirke,  som  skal  bygges  til  at  prædike  evangeliet 
i  og  opbygge  dit  rige,  og  jeg  anbringer  denne  kasse,  som  inde- 
holder din  kirkes  standardværker  og  den  danske  missions  og 
Odense  distrikts  optegnelser  inde  i  denne  sten  til  at  repræsen- 
tere dit  evangeliums  principper  og  ordinancer. 

Vi  er  taknemmelige,  vor  Fader  i  himlen,  at  Du  har  blødgjort 

Grundstenen  indmures  på  Odense  kirkebygning. 

hjerterne  hos  den  danske  nations  ledere,  at  de  har  tilladt  os  at 
bygge  denne  bygning.  Må  din  nåde  og  dine  velsignelser  være 
med  dem  for  deres  godhed  og  venlighed  mod  os,  og  fordi  vi  har 
det  privilegium  at  prædike  evangeliet  så  frit  i  dette  dejlige 
land.  For  dette  siger  vi:  Må  Herren  velsigne  og  bevare  dem. 

Vi  indvier  denne  sten  og  alt,  hvad  den  indeholder,  til  Dig, 
og  beder,  at  Du  vil  bevare  dem  alle,  indtil  Du  skal  regere  på 
denne  jord,  og  dette  gør  vi  formedelst  det  hellige  præstedømmes 
fuldmagt  og  myndighed  og  i  Jesu  Kristi  navn.  Amen. 

Efter  en  saxofonsolo  ved  ældste  Harold  Larsen  sluttede  højtidelig- 
heden med  bøn  ved  ældste  Ernest  Anton  Jensen. 


Arbejdet  på  den  nye  kirke  i  Odense,  så  vidt  det  er  nået 
den  31.  december  1952. 

Mormons  Bog. 

Vi  lukker  bogen  op,  og  på  de  indledende  blade  finder  vi  vidnes- 
byrd af  11  mænd.  (Læs  disse  vidnesbyrd). 

Nu  kan  der  måske  opstå  tvivl  om,  hvorvidt  disse  vidner  virkeligt 
var  troværdige  mænd,  eller  om  de  blot  underskrev  disse  vidnesbyrd, 
fordi  de  sympatiserede  med  Joseph  Smith  og  Kirken.  —  Dog,  hvis 
dette  var  tilfældet,  mon  saa  Joseph  Smith  ville  have  vovet  at  sætte 
denne  sympati  over  styr  ved  at  udelukke  nogle  af  disse  vidner  af 
kirken? 

Af  de  tre  hovedvidner  blev  to  udelukkede  af  kirken,  men  til- 
trods for,  at  denne  sympati  var  brudt,  fastholdt  de  dog  alle  tre  til 
deres  dødsstund  det  vidnesbyrd,  at  de  havde  set  engelen  og  pladerne. 
—  Af  de  8  vidner  døde  de  tre  udenfor  kirken,  men  de  fastholdt  alle 
deres  vidnesbyrd,  og  netop  det,  at  de  vidner,  der  var  udelukket,  sta- 
dig fastholdt  deres  vidnesbyrd,  giver  disse  en  betydelig  forøget 
styrke. 

Ved  ofte  at  læse  i  Mormons  Bog  vil  vi  finde,  at  den  helt  igennem  er 

konsekvent,  og  den  er  ligeledes  i  overensstemmelse  med  Bibelen,  hvor 
disse  bøger  omtaler  de  samme  ting. 

Mormons  Bog  opfylder  visse  profetier  i  Bibelen,  for  eks.: 

1.  Mos.  49:22 — 23,  bvor  det  omtales,  at  Josephs  stamme  skal  være 
et  yppigt  vintræ,  hvis  ranker  skal  slynge  sig  over  muren  .... 

Ezekiel  37:15 — 17,  der  omtaler  2  stykker  træ  med  beretninger,  dels 
om  Juda  folk,  dels  om  Josephs  efterkommere,  hvilke  folk  skal  blive 
til  eet  folk  og  een  optegnelse  .... 

Se  også  Es.  29:3 — 4  om  ord,  der  skal  mumle  fra  støvet  .  .  .  .,  men 
tænk  især  på  Kristi  ord  (Joh.  10:16)  om  andre  får,  som  ikke  hører  til 
denne  fold,  men  som  også  skal  høre  Herrens  røst. 

Hvordan  kan  dette  forklares,  hvis  vi  ikke  havde  Mormons  Bog  og 
dens  beretning  om  Kristi  besøg  paa  det  vestlige  fastland  efter  hans 
opstandelse? 

Lad  os  glæde  os  over  denne  gave  til  os  i  den  nuværende  tid,  og 
lad  os  glæde  os  over  det  klare  sprog,  hvori  lærdomme  og  begivenhe- 
der fremsættes  i  Mormons  Bog.  —  Se  for  eks.  Es.  48.  og  49.  kapitel 
og  gentagelsen  i  Mormons  Bog  1.  Nep.  20.  og  21.  kapitel  og  den  efter- 
følgende forklaring  i  det  22.  kapitel. 

Ejnar  Nielsen. 


Nyt  fra  hjælpeorganisationerne 


Kvindelig  hjælpeforening. 

Kære  medarbejdere  i  Kvindelig  hjælpeforening! 

Til  alle  dem,  som  havde  det  privilegium  at  se  og  tale  med  vor  el- 
skede Præsident  David  O.  McKay  under  hans  Europatur  fornylig,  er 
jeg  sikker  på  kom  den  erkendelse:  Her  er  i  Sandhed  en  Guds 
mand  —  en  Profet  i  vore  dage.  Hans  vidunderlige  personlighed,  hans 
kloge  ord  og  råd  vil  længe  blive  husket  af  de  sidste  dages  hellige  i 
Europa. 

Søster  McKay  besøgte  og  tilbragte  megen  tid  sammen  med  medlem- 
mer af  Kvindelig  hjælpeforening  og  deltog  i  adskillige  moder  i  orga- 
nisationen. Hun  sagde:  »Der  er  mange  kvinder,  der  ligesom  kong 
Benjamin  tror,  at  den,  som  er  i  sine  medmenneskers  tjeneste,  er  i 
Guds  tjeneste.  Vore  venlige,  ydmyge  kvinder  i  Europa  tror,  at  hvis 
alle  altid  ville  hjælpe  hinanden,  ville  vi  ikke  behøve  at  lære  lek- 
tien om  lykke.« 

Søster  McKay  føler,  at  vore  kvinder  her  prøver  på  at  føre  arbejdet 
fremad  lige  så  effektivt  som  i  Amerika.  Dette  er  kun  naturligt,  for  vi 
arbejder  alle  i  den  mest  vidunderlige  organisation  i  verden.  Vi  prø- 
ver at  samle  skatte  i  himlen,  som  møl  og  rust  ikke  kan  fortære.  Vi  er 
også  klare  over,  at  gennem  lydighed  mod  denne  gengivne  Kirkes  love, 
den  Kirke,  som  er  gengivet  ved  en  Guds  profet,  kan  komme  evig 
glæde. 

En  interessant  hændelse  skete  i  Berlin.  Et  stort  biografteater  var 
lejet  til  mødet,  hvor  Præsident  McKay  skulle  tale.  Næsten  300U  men- 
nesker var  samlet  i  bygningen.  Chefen  for  de  otte  politibetjente  sag- 
de: »Dette  går  aldrig.  Vi  kan  ikke  have  sidegangene  så  fyldt  med 
mennesker.  Det  er  altfor  brandfarligt.«  Så  måtte  missionærerne  og 
nogle  af  medlemmerne  gå  udenfor.  En  af  missionærerne  sagde  til 
politichefen:  »Præsidenten  for  vor  Kirke  er  her,  og  det  ville  være  en 
stor  skuffelse  for  disse  folk  ikke  at  høre  hans  tale.  Ingen  af  dem  ry- 
ger. Måske  vil  brandfaren  ikke  være  så  stor.«  Så  fik  de  lov  til  at 
vende  tilbage  og  høre  på  talen.  Også  de  otte  politifolk  lyttede. 

En  norsk  journalist,  som  ventede  i  forhallen  for  at  tale  med  Præ- 
sident McKay,  var  imponeret  af  missionærernes  sang.  Han  udtalte 
følgende  om  Præsidenten  og  mormonerne: 

»Der  er  noget,  som  mormonerne  har,  som  vi  aldrig  har  hørt  ved 
nogen  anden  forsamling  eller  noget  andet  møde  nogetsteds  i  Norge. 
Tonen  gives  på  klaveret,  og  så  synger  et  lille  kor,  vi  gætter,  at  det  er 
en  dobbeltkvartet,  en  salme.  Deres  stemmer  er  utroligt  harmoniske, 
dybe,  bløde  og  melodiske,  og  harmonien  i  salmen  er  ny  og  original 
og  fanger  det  øre,  som  er  blevet  træt  af  den  uharmoniske  fællessang 
i  folkekirken.  Vi  ånder  dybt  af  skuffelse,  når  sangen  er  forbi,  og  har 
det  ønske  i  vort  hjerte,  at  radioen  havde  været  tilstede  med  et  opta- 
gerapparat. Udførelsen  var  fremragende. 

Og  så  forlader  vi  mormonerne  for  denne  gang,  og  det  falder  os  ind, 
at  folk  er  så  mærkværdige,  og  at  menneskenes  sjæle  går  på  så  forskel- 
lige veje,  og  at  der  er  så  mange,  som  har  taget  patent  på  sandheden. 
Men  af  alle  de  sekter,  som  vi  lejlighedsvis  har  været  i  forbindelse 
med,  synes  mormonerne  at  være  en  af  de  bedste. 

Deres  sang  var  så  fuldendt  og  utrolig  smuk.« 

Og  således  spreder  vi  lidt  efter  lidt  et  kærligt  ord  eller  en  venlig 
handling  på  livets  sti.  Små  sædekorn,  som  måske  kan  vokse  og  bære 
kostelig  frugt.  Og  husk,  kære  søstre:  »Den  største  velsignelse  her  i 
livet  er  det  at  finde  glæde  ved  at  gøre  noget  for  andre.« 

Må  De  alle  i  det  kommende  år  finde  fred,  trøst  og  tilfredsstil- 
lelse i  dette  velgørenhedsarbejde. 

Mary  G.  Sorensen, 
Kvindelig  hjælpeforenings  hovedbestyrelse. 

Søndagsskolen. 

En  arabisk  høvding  fortæller  historien  om  en  spion,  som  var  ble- 
vet taget  til  fange  og  dømt  til  døden  af  en  general  i  den  persiske 
hær.  Generalen  havde  fundet  på  en  mærkelig  og  uhyggelig  skik.  Han 
gav  den  dømte  person  tilladelse  til  selv  at  vælge;  han  kunne  enten 
stå  med  ansigtet  mod  den  fyrende  afdeling  soldater  eller  gå  gennem 
den  Sorte  Dør. 

I  det  øjeblik  eksekutionen  nærmede  sig,  befalede  generalen,  at  spio- 

nen  skulle  bringes  lien  til  ham  til  et  sidste,  kort  interview,  hvis  ho- 
vedformål var  at  få  den  dømte  mands  svar  på  spørgsmålet:  »Hvad  skal 
det  være  — ■  den  fyrende  afdeling  soldater  eller  den  Sorte  Dør?« 

Dette  var  ikke  et  let  spørgsmål,  og  fangen  tøvede,  men  snart  efter 
sagde  han,  at  han  foretrak  den  fyrende  afdeling.  Ikke  længe  efter 
forkyndte  en  geværsalve  i  gården,  at  den  strenge  dom  var  blevet 
fuldbyrdet. 

Idet  generalen  så  ned  på  sine  støvler,  vendte  han  sig  til  sin  adju- 
dant og  sagde:  »De  ser,  hvorledes  det  er  med  menneskene;  de  vil  al- 
tid foretrække  det  kendte  for  det  ukendte.  Det  er  karakteristisk  for 
folk,  at  de  er  bange  for  det  ubestemte.  Og  dog  gav  jeg  ham  valget.« 

»Hvad  ligger  der  bagved  den  Sorte  Dør?«  spurgte  adjudanten. 

»Friheden,«  svarede  generalen,  »og  jeg  har  kun  kendt  nogle  ganske 
få  mænd,  der  var  tapre  nok  til  at  vælge  den.« 

Måske  synes  De,  dette  er  en  fantastisk  historie,  men  den  viser  en 
sandhed:  Frygten  for  det  ukendte  forhindrer  folk  i  at  befri  sig  selv! 
Denne  frygt  har  vi  alle  i  mere  eller  mindre  grad.  Mange  af  os  er 
bange  for  arbejde  i  Kirken.  Hvis  vi  blot  kunne  blive  klare  over,  at 
vi  ved  stadigt  arbejde  i  Kirken  kan  udvikle  vore  talenter  og  hjælpe 
Kirkens  program  at  gå  fremad,  og  overvinde  vor  frygt  for  det  ukendte. 

Søndagsskolens  hovedbestyrelse. 

Ungdomsforeningen. 

Ungdomsforeningens  hovedbestyrelse  er  stolt  over  at  kunne  med- 
dele, at  to  af  vore  gleanerpiger  i  den  danske  mission,  søster  Henny 
Holmegaard  fra  København  og  søster  Karin  M.  Pedersen  fra  Horsens, 
har  modtaget  anerkendelse  fra  Generalbestyrelsen  i  Salt  Lake  City 
som  Guld-Gleanerpiger. 

Søster  Holmegaard  er  fornylig  blevet  kaldet  som  lokalmissionær  i 
København  og  bærer  nu  vidnesbyrd  om  sandheden  af  evangeliet.  Si- 
den hun  blev  døbt  i  januar  1949,  har  hun  været  meget  aktiv  både  i 
søndagsskolen  og  i  ungdomsforeningen. 

Hennyf  Holmegaard. 


Karin  Pedersen. 

Søster  Pedersen  er  en  af  de  bedste  af  en  dejlig  gruppe  unge  piger 
i  Horsens  og  har  et  meget  stærkt  vidnesbyrd  om  evangeliet,  og  hun 
er  meget  taknemmelig  herfor.  Hun  gør  et  stort  missionærarbejde  ved 
at  undervise  om  evangeliet  i  mellemklassen  i  søndagsskolen. 

Vi  i  hovedbestyrelsen  er  taknemmelige  for,  at  der  findes  sådanne 
unge  piger  som  søster  Holmegaard  og  søster  Pedersen  i  den  danske 
mission,  og  det  er  vort  håb,  at  de  unge  her  i  Danmark  vil  følge  det 
eksempel,  som  disse  to  storartede  unge  piger  har  sat,  og  at  vi  i  nær 
fremtid  vil  få  mang<?  flere  Guld-Gleanerpiger  og  Master  M-Mænd. 

Til  hver  af  de  unge  piger,  som  gør  sig  fortjent  til  Guld-Gleancr- 
belønningen,  overgives  et  smukt  diplom  tilligemed  følgende  ord: 

Kære  Gleanerpige! 

Til  lykke!  Du  er  nu  Guld-Gleanerpige.  Vi  er  i  sandhed  stolte 
af  dig.  Kun  de,  som  selv  har  arbejdet  på  det,  kan  værdsætte, 
hvad  dette  virkelig  betyder  —  de  timer,  de  dage  og  de  uger, 
som  er  tilbragt  med  dette  arbejde,  glæden  ved  et  godt  resultat, 
og  den  rette  stolthed,  som  kommer  af  at  bære  Guld-Gleaner- 
nålen. 

Dit  liv  vil  blive  endnu  mere  gyldent,  efterhånden  som  årene 
går  med  at  tjene  Kirken.  Du  vil  få  en  rigdom,  som  ikke  kan 
sammenlignes  med  noget  materielt  guld,  når  du  griber  enhver 
gylden  lejlighed  til  at  tjene.  Du  vil  vokse  i  kundskab,  erfaring 
og  lykke,  når  du  giver  af  dig  selv  i  Kirkens  aktiviteter. 

Når  du  bliver  Guld-Gleanerpige,  er  det  kun  begyndelsen  til 
en  plan,  som  du  må  følge  gennem  hele  dit  liv.  Dette  arbejde 
symboliserer,  hvad  hver  eneste  sidste  dages  hellig  ung  pige 
burde  være  og  burde  udføre,  ikke  blot  sidste  år  eller  i  år,  men 
hvert  år. 

Må  vor  himmelske  Faders  rigeste  velsignelser  altid  følge  dig. 

Din  hengivne 

Gleaner-Komitéen 

Ungdomsforeningens   Generalbestyrelse. 

GULD-GLEANERPIGEN  HAR  RET  TIL  AT  VÆRE  STOLT  OG 
LYKKELIG,  NÅR  HUN  HAR  GJORT  SIG  FORTJENT  TIL  GULD- 
GLEANER-RELØNNINGEN. 

Ungdomsforeningens  hovedbestyrelse. 

Genealogisk  forening. 

I  sidste  nummer  af  »Stjernen«  var  der  et  udmærket  forslag  frem- 
me om  udvidelse  af  sparekontoen  til  også  at  omfatte  opsparing  af 
penge,  hvormed  vi  kunne  bekoste  vor  rejse  til  templet,  der  ad  åre  bli- 
ver bygget  i  Bern. 

Vi  finder  anledning  til  at  bemærke,  at  vi  flere  gange  i  de  sidste 
år  har  hørt  fra  vore  talerstole,  at  for  at  få  lov  til  at  gå  gennem  temp- 
let kræves  der  en  hel  del  af  os.  Alle  vi,  der  var  tilstede  ved  stævnet 
her  i  Aarhus  sidste  sommer,  husker,  hvorledes  præsident  Edward  H. 
Sorensen  hårdt  trak  linierne  op  for  de  krav,  der  stilledes  til  sidste 
dages  hellige,  der  ønskede  at  få  lov  til  at  gå  gennem  templet,  og  ved 
efterårskonferencerne  udtalte  den  nuværende  missionspræsident, 
Mark  Junius  Sorensen  sig  på  samme  måde  om  det  samme  emne,  og  vi 
finder  det  på  sin  plads  at  stille  et  analogt  forslag  til  Københavns 
Genealogiske  forenings  forslag,  gående  ud  på,  at  medlemmerne  i  den 
danske  mission  ikke  lader  sig  nøje  med  at  bringe  det  pekuniære 
spørgsmål  i  orden,  men  også  tager  hensyn  til  det  åndelige. 

Når  vi  er  bekendt  med  kravene,  der  stilles  os,  for  at  vi  kan  få 
adgang  til  templet,  er  det  jo  nytteløst  at  bringe  den  finansielle  side 
af  sagen  i  stand,  når  vore  tempelpapirer  fortæller,  at  vi  ikke  findes 
værdige  til  at  betræde  templets  hellige  grund.  Derfor  må  vi  i  god 
tid  også  tage  hensyn  til  vor  åndelige  sparekonto  og  sørge  for,  at  der 
er  balance  i  den. 

Kan  dette  ikke  animere  søskende  til  at  tage  fat  på  deres  slægts- 
arbejde?  Det  er  jo  dette  arbejde,  der  først  og  fremmest  skal  tages 
hensyn  til  ved  et  tempelbesøg.  Det  forekommer  at  være  lidt  modstri- 
dende at  ville  gøre  tempelarbejde  for  afdøde  og  så  ikke  selv  have 
udrettet   det  fjerneste  for  sin   egen   slægt. 

Sæt  jer  gode  mål  at  stræbe  efter  i  det  nye  år,  og  lad  et  af  dem 
være:  Arbejdet  for  slægten!  —  Men  lad  det  ikke  gå  ligesom  med 
de  andre  gode  forsætter,  man  er  tilbøjelig  til  at  sætte  sig  ved  ethvert 
årsskifte,  at  man  glemmer  dem  ret  snart,  når  det  går  op  for  os,  at 
det  er  lettere  at  sætte  sig  mål  end  at  nå  dem,  fordi  det  for  at  nå 
dem  kræves  af  os,  at  vi  skal  forsage  eller  arbejde. 

Godt  nytår,  søskende! 

Genealogisk  forenings  hovedbestyrelse. 

Primary. 

»Et  barn!  En  sang!  Og  større  redskab  findes  ej 
til  at  forkynde  livets  plan  og  lære  evangeliets  vej.« 

Når  De  står  foran  Primary  drengene  og  pigerne,  liver  gang  der 
er  Primary  møde,  går  det  så  op  for  Dem,  at  alle  børnene  er  forskel- 
lige i  alder,  i  interesser,  i  hvad  de  trænger  til  og  i  milieu?  Nogle  er 
lykkelige  og  forventningsfulde,  nogle  er  aktive  og  fulde  af  spilopper, 
nogle  er  rolige  og  fornuftige,  nogle  er  trætte  og  rastløse.  Hvordan 
kan  deres  tanker  og  handlinger  blive  formet  således,  at  deres  sind 
vil  blive  modtagelige  for  de  evangeliets  sandheder,  som  hver  lærer 
har  forberedt  til  denne  dag? 

Den,  der  leder  sangen  og  musikken,  har  det  mest  virkningsfulde 
redskab  i  sine  hænder  til  at  gøre  dette.  Hun  kan  forene  deres  tan- 
ker og  røre  deres  følelser  gennem  de  musikalske  oplevelser,  som 
hun  skaffer  dem.  Har  De  nogensinde  været  klar  over,  at  omkring 
tolv  minutter  af  de  tyve  minutter,  der  er  beregnet  til  åbningspro- 
grammet,  bruges  til  musik?  Af  denne  grund  bør  den  indledende 
musik,  der  går  gradvis  over  i  bønnesangen,  åbningssangen  (som 
bør  være  en  kendt  sang),  de  ti  minutters  sangøvelse  og  den  musik 
der  spilles,  medens  klasserne  går  til  deres  forskellige  værelser,  alt- 
sammen være  planlagt  med  stor  omhu  af  sanglederen  og  organisten. 

De  vil  erfare,  at  sangen  og  musikken  har  stor  betydning  for  bør- 
nenes udvikling,  og  benyt  derfor  dette  vidunderlige  redskab  på 
rette  måde. 

Primary  hovedbestyrelse. 

Personlige  nyheder  fra  nær  og  fjern. 
Sølvbryllup: 

København:  Den  18.  februar  kan  Constantin  og  Anna  Holmquist 
fejre  deres  sølvbryllup.  De  blev  begge  døbt  den  4.  oktober  1932  og  er 
trofaste  og  aktive  i  Kirken.  »Stjernen«  ønsker  sølvbrudeparret  bjerte- 
lig lil  lykke! 

Fødselsdage: 

København:  En  af  Kirkens  gode  venner,  fru  Anna  Lundgren,  Øsels- 
gade  5,  S.,  som  i  mange  år  har  været  medlem  af  Kvin delig  hjælpefor- 
enings sangkor  i  København,  fylder  den  15.  februar  70  år.  »Stjernen« 
vil  gerne  ønske  fru  Lundgren  hjertelig  til  lykke,  med  en  tak  for  det 
store  arbejde,  hun  udfører. 

Den  14.  februar  fylder  broder  Viggo  Christensen,  Stefansgade  50,  80 
år.  Trods  sin  høje  alder  er  broder  Christensen  stadig  trofast  og  aktiv  i 
Kirken,  og  »Stjernen«  onsker  hjertelig  til  lykke! 

U.  S.  A.:  Forlovelse  er  indgået  mellem  tidligere  missionspræsident  Ed- 
vard H.  Sørensens  datter,  Marva  Sorensen,  Salt  Lake  City,  og  tidligere 
distriktspræsident  i  Aarhus,  Don  L.  Christensen,  Provo,  Utah.  »Stjer- 
nen« onsker  det  unge  par  hjertelig  til  lykke! 


Fra  missionsmarken 


Aarhus:  Lørdag  den  13.  december  afholdt  Kvindelig  hjælpefor- 
ening sin  årlig  tilbagevendende  julemiddag  for  de  ældre  søskende  i 
grenen.  I  lighed  med  de  øvrige  år  var  søskende  også  denne  gang  mødt 
stærkt  op,  som  en  påskønnelse  af  søstrenes  anstrengelser.  De  ældre 
søskende  viste  en  umiddelbar  glæde  ved  at  være  sammen,  og  de  nod 
den  veltillavede  mad  med  god  appetit.  Under  stor  morskab  modtog 
søskende  en  særdeles  langskægget  nissemand,  der  med  veritabel  brum- 
bas foredrog  en  i  samme  anledning  forfattet  vise,  hvori  de  tilstede- 
værende hver  fik  sit  lille  hib.  Nissemanden  uddelte  derefter,  velsagtens 
som  en  slags  forsoning,  en  stor  godtepose  til  hver.  Ind  imellem  under- 
holdt de  ældre  søskende  hinanden  med  forskelligt,  og  Aarhus  grens 
sangkor  sang  julesange,  der  skabte  virkelig  julestemning.  -  -  Alt  i  alt 
en  vellykket  fest. 

Deltager. 

Esbjerg:  Torsdag  den  11.  december  1952  afholdt  grenen  og  Kvin- 
delig hjælpeforening  julefest  for  alle  grenens  ældre  og  syge  med- 
lemmer. 

De  ældre,  der  ikke  kunne  komme  til  festen  ved  egen  hjælp,  blev  af- 
hentet i  bil  og  kørt  til  Kirken. 

Til  tonerne  af  »Glade  jul«  samledes  deltagerne  om  de  smukt  pyn- 
tede borde,  og  efter  at  præsidentinden  for  Kvindelig  hjælpeforening, 
søster  Petrine  Nielsen,  havde  budt  deltagerne  velkommen,  og  maden 
var  blevet  velsignet,  serveredes  der  veltillavet  hønsekødsuppe,  høns  og 
oksekød  i  peberrodssovs  og  som  dessert  æblekage  med  flødeskum. 


Efter  middagen  blev  der  oppe  i  den  store  sal  udfort  et  lille  program 
med  tale  af  grensforstander,  broder  Johannes  Sørensen,  sang  og 
musik  af  koret  og  missionærerne  og  en  potpourri  over  julens  sange  ved 
søster  Wilhelmine  Hansen,  der  gennem  mange  år  har  virket  som  gre- 
nens organist.  Til  sidst  talte  1.  rådgiver  i  grenen,  broder  Bruno  Nau- 
mann,  og  takkede  alle  dem,  der  havde  været  med  til  at  gøre  festen  så 
vellykket,  som  den  var  blevet,  og  rettede  en  speciel  tak  til  bestyrelsen 
i  Kvindelig  hjælpeforening,  der  havde  stået  for  madlavningen,  og 
søster  Birthe  Jørgensen  og  broder  Frode  Madsen  (der  til  daglig  er 
tjener),  der  serverede  maden,  så  der  var  en  hyggelig  og  god  stemning 
over  middagen.  Tilstede  31. 

J.  S. 

Randers:  Lordag  den  29.  november  1952  afholdt  Kvindelig  hjælpe- 
forening en  storstilet  bazar.  Der  blev  budt  velkommen  af  præsident- 
inden, søster  Anna  Mortensen,  og  ældste  Bingham  indledede  under- 
holdningen med  en  smuk  sangsolo.  Broder  Enevold  Nielsen  fra  Silke- 
borg viste  sin  fænomenale  fingerfærdighed  på  tryllekunstens  område 
og  vakte  både  beundring  og  munterhed.  Distriktspræsident  Kay  L. 
Jensen  sluttede  programmet  med  en  kort  tale,  hvorefter  der  ved  auk- 
tion blev  solgt  forskellige  smukt  udførte  håndarbejder.  Derefter  var 
der  ved  lange  borde  salg  af  forskellige  beklædningsgenstande  samt 
pølser  og  lækre  desserter,  og  der  var  god  afsætning  på  alle  varer. 
Alt  i  alt  en  vellykket  fest,  også  økonomisk.  Tilstede  ca.  150. 

Lørdag  den  (5.  december  1952  afholdt  Kvindelig  hjælpeforening  en 
dejlig  og  smuk  fest  for  de  ældre  søskende  i  grenen.  Efter  at  præsident- 
inden  havde  budt  hjertelig  velkommen,  blev  der  ved  de  festligt  pyn- 
tede borde  serveret  dejlig  flæskesteg  med  rødkål  og  brunede  kartofler 
og  som  dessert  æblekage  med  svesker  og  ananas  og  fersken.  Derefter 
var  der  munter  oplæsning  ved  en  af  de  ældre  brødre.  Senere  blev  der 
serveret  kakao  med  friskbagt  kage.  Og  inden  vi  gik,  blev  der  uddelt 
en  dejlig  julepakke  med  kolonialvarer  samt  et  gavekort  til  indkøb  hos 
slagteren.  En  skøn  fest,  som  de  ældre  er  taknemmelige  for,  var  til  ende. 

5.  K. 

Horsens:  Den  13.  december  afholdt  Kvindelig  hjælpeforening  i 
Horsens  en  dejlig  bazar.  Der  var  lejet  en  stor  sal,  og  der  var  ea.  250 
tilstede.  Efter  en  vellykket  underholdning,  bestående  af  sketches,  mu- 
sik og  sang,  åbnedes  salget.  Der  var  en  stor  håndarbejdsbod,  hvoraf  vi 
bringer  et  billede,  samt  forskellige  boder  med  spiselige  ting:  pølser, 


Bazar  i  Horsens  13.  december  1952. 

lagkage  og  andre  desserter  samt  saftevand.  Der  kom  et  smukt  beløb 
ind  til  Kvindelig  hjælpeforenings  kasse,  og  vi  er  taknemmelige  for 
resultatet,  og  særligt  er  vi  glade  for,  at  alle  glædede  sig  og  var  til- 
fredse, og  vi  kunne  fole,  at  de  fik  et  godt  indtryk  af  vort  arbejde 
indenfor  Kirken. 

K.  C. 

Aalborg  distrikt:  Missionærerne  i  Logstor  åbnede  den  5.  juli  1952 
Aars  og  den  1.  oktober  1952  Nibe.  De  besøger  undersøgere  og  uddeler 
skrifter  i  Nibe  og  Aars  i  ugens  løb,  og  om  søndagen  afholder  de  søn- 
dagsskole og  nadvermode  i  Løgstor.  F.  E.  L. 

Løgstør:  Søndagsskolen  i  Løgstør  er  temmelig  ny,  men  i  den 
korte  tid,  den  har  bestået,  har  børn  så  vel  som  voksne  med  stort  ud- 
bytte udviklet  deres  kundskaber  om  evangeliet. 


i 


Søndagsskolen  i  Løgstør. 

Grenskonfefencen  skal  afholdes  nu  den  14.  og  15.  februar  i  forsam- 
lingsbygningen.  Den  14.  skal  der  være  fest  med  optræden  og  fremvis- 
ning af  farvelysbilleder  samt  servering  af  forfriskninger.  Søndag  den 
15.  afholdes  søndagsskole  kl.  10  og  gudstjeneste  kl.  19.  Alle  er  hjerte- 
lig velkomne. 

E.  A. 


DÅB 


KØBENHAVN : 

3  0.    november    19  5  -  : 

Jørgen  Eljen  Rasmussen,  døbt 
af  ældste  Bent  Rasmussen,  hånds- 
pålæggelse af  missionspræsident 
Alark  Jnnius  Sorensen. 

Kurt  Eljen  Rasmussen,  døbt  af 
præst  Ponli  Rasmussen,  håndspå- 
læggelse af  ældste  William  M. 
Hansen. 


ESBJERG : 

G.    december    1952: 
Grethe     Christiansen,     døbt 


af 


ældste  Victor  Fonnesbeck.  hånds- 
pålæggelse af  ældste  K.  Boyd 
Baugh. 

Aage  Therkild  Hansen,  døbt 
af  ældste  Victor  Fonnesbeck. 
håndspålæggelse  af  ældste  K. 
Boyd  Baugh. 

Inge  Elisabeth  Tagmose  Hansen, 

døbt  af  ældste  K.  Boyd  Baugh. 
håndspålæggelse  af  ældste  Victor 
Fonnesbeck. 


Vi  ønsker  de  nye  søskende  hjertelig  til  lykke  og  velkommen  i  Kirken. 

Dødsfald: 

Frederikshavn:  Den  30.  november  1952  døde  broder  Markus  Peter 
Jacobsen,  83  år  gammel.  Broder  Jacobsen  blev  døbt  den  18.  maj  1902 
og  blev  ordineret  til  ældste  den  7.  januar  1915.  Den  19.  december  1943 
blev  han  indsat  som  grensforstander  i  den  nyåbnede  Frederikshavn 
gren  og  virkede  i  dette  kald  i  adskillige  år.  Broder  Jacobsen  blev  be- 
gravet den  5.  december,  og  graven  blev  indviet  af  Kirken  den  20. 
december.  Æret  være  broder  Jacobsens  minde! 


Velsignelser: 

Fredericia:    2.  december  1952:  Jacob  Weisenberg  og  Vibeke  Siger- 
sted Weisenbergs  datter,  Kirsten  Weisenberg,  velsignet  af  faderen. 


Ordinationer: 

København:  16.  november  1952:  Karsten  Just  Salin  ordineret  til 
diakon  af  ældste  Orval  N.  Skousen. 

Aalborg:  21.  september  1952:  John  Christian  Bukke  ordineret  til 
præst  af  ældste  Jay  C.  Mortensen. 

Skive:  28.  september:  Aage  Dahl  ordineret  til  lærer  af  ældste  Jay 
C.  Mortensen. 

Otto  Træden  ordineret  til  lærer  af  missionspræsident  Mark  Junius 
Sørensen. 


Emigrationer: 

København:  Bent  Hall  Mouritzen,  Karen  Margrethe  Mouritzen  og 
Susan  Hall  Mouritzen  er  den  29.  november  1952  emigreret  til  Salt  Lake 
City. 

Skive:  Otto  Træden  med  familie  er  den  9.  december  1952  emigre- 
ret til  Ogden,  Utah. 


Missionærankomster: 

Den  17.  december  1952  ankom  ældste  Ernest  Anton  Jensen  fra  Pre- 
ston, Idaho,  beskikket  til  at  arbejde  i  København. 


Missionærforflyttelser: 

27.  oktober  1952:  Beuben  L.  Bingham  fra  Banders  til  Aarhus. 

Frank  L.  Jørgensen  fra  Aarhus  til  Banders. 

24.  november  1952:  Creed  L.  Mortensen  fra  Herning  til  Aarhus. 

Dennis  Christensen  fra  Silkeborg  til  Aarhus. 

27.  november  1952:  Myles  C.  Jones  fra  Aalborg  til  København. 

